ÁLTALÁNOS INDOKOLÁS

a szociális ellátások szabályairól szóló 5/2018.(VIII.31.) önkormányzati rendelet módosításához

A szociális igazgatásról és a szociális ellátásokról szóló 1993. évi III. törvény (a továbbiakban: Szt.) és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) rendelkezéseit figyelembe véve jelenleg Szentgáloskér Községi Önkormányzat Képviselő-testületének a szociális ellátások szabályairól szóló 5/2018.(VIII.31.) önkormányzati rendelete (a továbbiakban: Rendelet) tartalmazza a településen lakó családok/személyek részére adható pénzbeli és természetbeni juttatásokat.

Ha a juttatások körét az önkormányzat bővíteni kívánja, azt csak a rendelet módosítását követően tudja megtenni.

RÉSZLETES INDOKOLÁS

1.§-hoz :A rendelet 9.§-át követően egy 9/A § kerül a rendelet szövegébe beépítésre. Ez tartalmazza a közmunkában megtermelt termények természetbeni juttatásként való kiosztásának lehetőségét a szövegben meghatározott kör számára.

2. §-hoz : A módosító rendelet hatályba lépéséről, hatályon kívül helyezéséről és a rendelkezés alkalmazásának időpontjáról intézkedik.

ELŐZETES HATÁSVIZSGÁLAT

A szociális ellátások szabályairól szóló 5/2018.(VIII.31.) önkormányzati rendelet módosításáról szóló

rendelet tervezetéhez

1.Társadalmi hatásai: A rendelet-tervezetnek társadalmi hatása pozitív: a terményt előállítók- az egyéb rászorulókkal egyezően-részesülnek munkájuk eredményéből. A megtermelt zöldség, gyümölcs eljut a rászorulókhoz.

2. Gazdasági hatásai: A tervezetnek gazdasági hatása nincs.

3. Költségvetési hatásai: nincsenek

4. Környezeti következményei: A tervezett rendeletnek környezeti következményei nincsenek

5. Egészségi következményei: A tervezetnek egészségi hatása nincs

6. Adminisztratív terheket befolyásoló hatásai: A tervezetnek adminisztratív terheket befolyásoló hatásai nincsenek.

7.Megalkotásának szükségessége: A fent leírt társadalmi hatások érvényesülését csak a rendelet -módosítással lehet megvalósítani.

8. A jogalkotás elmaradásának várható következményei: jogszabálysértést eredményeznek.

9.Alkalmazásához szükséges személyi, szervezeti, tárgyi és pénzügyi feltételek: Nem igényel többlet személyi és szervezeti feltételt az eddigiekhez képest.